CELEX: 32006R0928
Language: lt
Date: 2006-06-22 00:00:00
Title: 2006 m. birželio 22 d.  Komisijos reglamentas (EB) Nr. 928/2006, iš dalies keičiantis Tarybos reglamento (EB) Nr. 32/2000 nuostatas dėl tam tikrų naujų Bendrijos tarifinių kvotų, nustatytų laikantis GATT nubrėžtų ribų

23.6.2006   
            
            
               LT
            
            
               Europos Sąjungos oficialusis leidinys
            
            
               L 170/14
            
         
      KOMISIJOS REGLAMENTAS (EB) Nr. 928/2006
   2006 m. birželio 22 d.
   iš dalies keičiantis Tarybos reglamento (EB) Nr. 32/2000 nuostatas dėl tam tikrų naujų Bendrijos tarifinių kvotų, nustatytų laikantis GATT nubrėžtų ribų
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1999 m. gruodžio 17 d. Tarybos reglamentą (EB) Nr. 32/2000, atidarantį ir numatantį Bendrijos tarifinių kvotų, priimtų GATT rėmuose, bei tam tikrų kitų Bendrijos tarifinių kvotų administravimą ir nustatantį išsamias kvotų pritaikymo taisykles bei panaikinantį Reglamentą (EB) Nr. 1808/95 (1), ypač į jo 9 straipsnio 1 dalies b punktą,
   kadangi:
   
               (1)
            
            
               Sprendimu 2006/333/EB Taryba patvirtino Europos bendrijos ir Jungtinių Amerikos Valstijų susitarimą pasikeičiant laiškais pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVIII straipsnį, susijusį su nuolaidų pakeitimu Čekijos Respublikos, Estijos Respublikos, Kipro Respublikos, Latvijos Respublikos, Lenkijos Respublikos, Lietuvos Respublikos, Maltos Respublikos, Slovakijos Respublikos, Slovėnijos Respublikos ir Vengrijos Respublikos įsipareigojimų sąraše, joms stojant į Europos Sąjungą (2).
            
         
               (2)
            
            
               Europos bendrijos ir Jungtinių Amerikos Valstijų susitarime pasikeičiant laiškais kai kurioms prekėms numatytos naujos metinės tarifinės kvotos.
            
         
               (3)
            
            
               Reglamentu (EB) Nr. 32/2000 buvo įvestos Bendrijos tarifinės kvotos, nustatytos laikantis GATT nubrėžtų ribų ir skirtos taikyti chronologine tvarka pagal muitinės deklaracijų priėmimo datas, bei numatytas jų administravimas.
            
         
               (4)
            
            
               Kad būtų galima pradėti taikyti naujas tarifines kvotas, numatytas susitarime pasikeičiant laiškais, būtina iš dalies pakeisti Reglamentą (EB) Nr. 32/2000.
            
         
               (5)
            
            
               2006 m. kovo 20 d. Tarybos reglamente (EB) Nr. 711/2006 (3) dėl Europos bendrijos ir Jungtinių Amerikos Valstijų susitarimo pasikeičiant laiškais pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVIII straipsnį, susijusio su nuolaidų pakeitimu Čekijos Respublikos, Estijos Respublikos, Kipro Respublikos, Latvijos Respublikos, Lenkijos Respublikos, Lietuvos Respublikos, Maltos Respublikos, Slovakijos Respublikos, Slovėnijos Respublikos ir Vengrijos Respublikos įsipareigojimų sąraše, joms stojant į Europos Sąjungą, įgyvendinimo, iš dalies keičiančiame ir papildančiame Reglamento (EEB) Nr. 2658/87 dėl tarifų ir statistinės prekių nomenklatūros bei dėl Bendrojo muitų tarifo I priedą, numatoma, kad naujos tarifinės kvotos taikomos po šešių savaičių nuo reglamento paskelbimo Europos Sąjungos oficialiajame leidinyje dienos, todėl šis Komisijos įgyvendinimo reglamentas turėtų būti taikomas nuo tos pačios dienos.
            
         
               (6)
            
            
               Šiame reglamente numatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 32/2000 I priedas iš dalies keičiamas taip, kaip nurodyta šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   Jis taikomas nuo 2006 m. birželio 22 d.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2006 m. birželio 22 d.
      
         
            Komisijos vardu
         
         László KOVÁCS
         
         
            Komisijos narys
         
      
   
   
      (1)  OL L 5, 2000 1 8, p. 1. Reglamentas su paskutiniais pakeitimais, padarytais Komisijos reglamentu (EB) Nr. 2158/2005 (OL L 342, 2005 12 24, p. 61).
   
      (2)  OL L 124, 2006 5 11, p. 13.
   
      (3)  OL L 124, 2006 5 11, p. 1.
   
      PRIEDAS
      Reglamento (EB) Nr. 32/2000 I priedo lentelėje įterpiamos šios eilutės:
      
         
                     „09.0084
                  
                  
                     1702 50 00
                  
                  
                      
                  
                  
                     Chemiškai gryna fruktozė
                  
                  
                     Nuo sausio 1 d. iki gruodžio 31 d.
                  
                  
                     1 253 tonos
                  
                  
                     20
                  
               
                     09.0085
                  
                  
                     1806
                  
                  
                      
                  
                  
                     Šokoladas ir kiti maisto produktai, turintys kakavos
                  
                  
                     Nuo sausio 1 d. iki gruodžio 31 d.
                  
                  
                     107 tonos
                  
                  
                     43
                  
               
                     09.0086
                  
                  
                     1902 11 00
                     1902 19
                     1902 20 91
                     1902 20 99
                     1902 30
                     1902 40
                  
                  
                      
                  
                  
                     Tešlos gaminiai, virti arba nevirti, įdaryti arba neįdaryti, taip pat paruošti arba neparuošti kitu būdu, išskyrus įdarytus tešlos gaminius, klasifikuojamus KN 1902 20 10 ir 1902 20 30 subpozicijose; kuskusas, paruoštas arba neparuoštas
                  
                  
                     Nuo sausio 1 d. iki gruodžio 31 d.
                  
                  
                     532 tonos
                  
                  
                     11
                  
               
                     09.0087
                  
                  
                     1901 90 99
                     1904 30 00
                     1904 90 80
                     1905 90 20
                  
                  
                      
                  
                  
                     Maisto produktai iš javų
                  
                  
                     Nuo sausio 1 d. iki gruodžio 31 d.
                  
                  
                     191 tona
                  
                  
                     33
                  
               
                     09.0088
                  
                  
                     2106 90 98
                  
                  
                      
                  
                  
                     Kiti maisto produktai, nenurodyti kitoje vietoje
                  
                  
                     Nuo sausio 1 d. iki gruodžio 31 d.
                  
                  
                     921 tona
                  
                  
                     18“